# Roig

El roig o vermell és el color amb la freqüència més baixa de llum que pot discernir l'ull humà.

## Citacions

* La bandera d'Espanya és formada per tres franges horitzontals, vermella, groga i vermella; la groga és de doble amplada que la de cadascuna de les vermelles.
       Constitució Espanyola de 1978. Títol preliminar. Article 4.
* La bandera de Catalunya és la tradicional de quatre barres vermelles en fons groc i ha d'ésser present als edificis públics i en els actes oficials que tinguin lloc a Catalunya.
       Estatut d'Autonomia de Catalunya de 2006. Títol preliminar. Article 8. Símbols de Catalunya.
* Els Verds són com les síndries: verds per fora però vermells per dins.
    (en italià) I Verdi sono come i cocomeri: verdi fuori ma rossi dentro.
       — Giulio Andreotti

## Dites populars

* Dels colors, el vermell, i dels raïms, el moscatell.
* El bou tot ho veu vermell.
* El roig, amb el pèl que té, bé pot ser home de bé.
    (var.) Més val cara roja que cor negre.
          Contrapartida de la dita popular «Home roig, no et faci goig».
* Home roig, no et faci goig.
    (var.) Guarda't de pedra rodona, de ca que no lladra i d'home roig.
    (var.) Home roig i gos pelut, primer mort que conegut.
    (var.) Home roig i gos pelut, de cap mal és plangut.
    (var.) De pèl roig, ni gat ni porc.
          Refranys per expressar la creença una persona pèl-roja té mal caràcter.
* Llamp a llevant i núvol roig a ponent, senyal de gran vent.
* Lluna nova vermellosa, plujosa o ventosa.
* Poca barba i vermella de color, no hi ha res pitjor.
* Predica, frare roig, que no t'oig.
* Sol roig, llevant prop.
* Tot lo roig fa goig.

## Frases fetes

* De pinyol vermell.
          De gran qualitat o intensitat.
* Dur-se bandera vermella.
          Ésser rivals (Mallorca).
* Roig mal pèl
          Es diu de les persones que tenen el cabell roig, perquè hi ha la creença que els pel-rojos no són persones de bon caràcter.
* Tornar roig.
          Enrojolar-se
* Vermell (o més vermell que) com un pebrot.
          Ésser una persona o cosa molt vermella.
* Vermell (o més vermell que) com un pebre.
          Ésser una persona o cosa molt vermella.
* Vermell (o més vermell que) com un tomàquet.
          Ésser una persona o cosa molt vermella.
* Vermell (o més vermell que) com una cirera.
          Ésser una persona o cosa molt vermella.
* Vermell (o més vermell que) com una magrana.
          Ésser una persona o cosa molt vermella.

## Referències

* ↑ Espanya. Constitució Espanyola. Barcelona: Parlament de Catalunya, 2007. ISBN 978-84-393-7399-5 [Consulta: 1486209670].
* ↑ Catalunya. Generalitat. «Estatut d'autonomia de Catalunya 2006». Barcelona: Generalitat de Catalunya, 2006. [Consulta: 11 octubre 2012].
* ↑ «Le frasi celebri». la Repubblica.it. Gruppo Editoriale L'Espresso, 06-05-2013. Arxivat de l'original el 1368123288. [Consulta: 6 maig 2013].
* ↑ Parés i Puntas, 1999.
* 1 2 Cinc mil refranys catalans i frases fetes populars, 1965.
* 1 2 3 4 5 6 7 8 9 10 11 12 13 14 15 16 17 18 19 Alcover, Antoni M.; Moll, Francesc de B. «Roig». A: Diccionari català-valencià-balear. Barcelona: IEC, 2002.
* 1 2 Amades, Joan. Llibre del temps que fa. Barcelona: Neotípia, 1938, p. 56-61 (Primer llibre de les set sivelles). $^{[Enllaçnoactiu]}$